**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.05.2020, ora 08.00 – 21.05.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.05.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben şi Portocaliu**, valabilă în intervalul 20.05.2020, ora 16:00, – 22.05.2020, ora 10:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Mureş, Bega, Timiş, Bârzava, Moraviţa, Caraş, Nera, Cerna, afluenţii mici ai Dunării amonte S.H. Calafat, Desnăţui, Jiu, Olt, Călmăţui, Vedea, Argeş, Ialomiţa**, astfel:

**- Cod Galben:** **În intervalul 20.05.2020, ora 16:00 – 22.05.2020, ora 10:00,** pe râurile din bazinele hidrografice: Mureş – afluenţii de stânga aferenţi sectorului aval confluenţă Târnave – amonte S.H. Brănişca **(judeţele Sibiu, Alba şi Hunedoara),** Bega - bazin superior amonte S.H. Balinţ (**judeţul Timiş),** Timiş – bazin superior amonte S.H. Lugoj, Pogăniş – bazin superior, Bârzava, Moraviţa, Caraş, Nera **(judeţele Timiş şi Caraş Severin),** Cerna **(judeţele Gorj şi Caraş Severin)**,afluenţii mici ai Dunăriiaferenţi sectorului amonte S.H. Calafat **(judeţele Caraş Severin, Mehedinţi şi Dolj)**,Desnăţui **(judeţele Mehedinţi şi Dolj)**, Jiu – bazin amonte S.H. Podari **(judeţele Hunedoara, Mehedinţi, Gorj şi Dolj),** Olt – afluenţii aferenţi sectorului aval confluenţă Homorod **(judeţele Braşov, Sibiu, Argeş, Vâlcea, Gorj, Dolj şi Olt)**, Călmăţui **(judeţele Olt şi Teleorman)**, Vedea – bazin superior şi afluenţi bazin mijlociu şiinferior **(judeţele Argeş, Olt şi Teleorman)**, Argeş – bazin superior şi afluenţi bazin mijlociu şiinferior **(judeţele Argeş, Dâmboviţa, Giurgiu, Teleorman şi Ilfov**) şiIalomiţa **–** bazin superior şi afluenţi bazin mijlociu şi inferior **(judeţele Prahova, Dâmboviţa, Ialomiţa şi Buzău;**

**– Cod Portocaliu: În intervalul 20.05.2020, ora 22:00 – 21.05.2020, ora 20:00,** pe râurile din bazinele hidrografice: Timiş – bazin superior amonte S.H. Caransebeş, Bistra**,** Nera – bazin superior şi afluenţi bazin mijlociu şiinferior **(judeţul Caraş Severin),** Cerna –bazin superior şi afluenţi bazin mijlociu şiinferior **(judeţele Gorj şi Caraş Severin)**,afluenţii mici ai Dunăriiaferenţi sectorului amonte S.H. Calafat **(judeţele Caraş Severin, Mehedinţi şi Dolj)**,Desnăţui –bazin superior **(judeţele Mehedinţi şi Dolj)**, Jiu – bazin amonte S.H. Răcari **(judeţele Hunedoara, Mehedinţi, Gorj şi Dolj),** Olteţ –bazin superior **(judeţele Gorj şi Vâlcea)** şi Olt – afluenţii aferenţi sectorului aval S.H. Cornet – amonte acumularea Ioneşti **(judeţele Vâlcea şi Argeş).**

**Fenomenele se pot produce cu probabilitate și intensitate mai mare pe unele râuri mici din judeţele: Caraş Severin, Mehedinţi, Gorj şi Vâlcea.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor: Alba, Argeş, Braşov, Buzău, Caraş-Severin, Dâmboviţa, Dolj, Giurgiu, Gorj, Hunedoara, Ialomiţa, Ilfov, Mehedinţi, Olt, Prahova, Sibiu, Teleorman, Timiş Şi Vâlcea (19 prefecturi) – COD GALBEN;***

***- Către Prefecturile Judeţelor: Argeş, Caraş-Severin, Dolj, Gorj, Hunedoara, Mehedinţi şi Vâlcea (7 prefecturi) COD PORTOCALIU.***

**Debitele au fost, în general, în creștere,** ca efect combinat al precipitaţiilor căzute în interval și propagării, cu exceptia râurilor din bazinele hidrografice Vișeu, Iza Tur, Someș, Crasna, Barcău, Crișuri, Suceava, Moldova, Bistrița, cursurile superioare și mijlocii ale Mureșului și Siretului, cursul mijlociu al Prutului, bazinul inferior al Ialomiței, râurile din Dobrogea unde au fost relativ staționare.

Pe cursul superior al Prutului debitele au fost în scădere ușoară.

Debitele se situează la valori în general mai mici de 40% din valorile multianuale lunare normale, cu excepția râurilor din bazinele Vișeu, Iza, Tur, Someșul Mare, Neajlov, unii afluenți ai Oltului mijlociu (Arpașul de Sus, Porumbacu, Sadu), cursul superior al Bistriței unde sunt cuprinse între 40 - 80%.

Nivelurile pe râuri la staţiile hidrometrice se situează sub **COTELE DE ATENŢIE**

Este în vigoare **AVERTIZAREA HIDROLOGICĂ NR. 6** din 20.05.2020

**Debitele vor fi, în general, în creștere** ca urmare a precipitațiilor prognozate și propagării, exceptând cursurile râurilor: Vișeu, Iza, Tur, Someș, Crasna, Barcău, Crișuri, Mureș, Bistrița, Moldova, Suceava, cursul superior al Siretului, cursul superior și mijlociu al Prutului și afluenții acestui sector și pe râurile din Dobrogea, unde vor fi relativ staționare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de niveluri și debite cu posibile depășiri ale cotelor de apărare ca urmare a precipitaţiilor prognozate pe unele râuri din sudul, sud-estul și centrul țării.

Rămâne în vigoare **AVERTIZAREA HIDROLOGICĂ NR. 6** din 20.05.2020.

**DUNĂRE**

**Debitul la intrarea în ţară (secţiunea Baziaş) în intervalul 20.05.2020 – 21.05.2020 a fost în uşoară creştere, având valoarea de 3400 m3/s**, sub media multianuală a lunii **mai (7250 m3/s)**.

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.

**Debitul la intrarea în ţară (secţiunea Baziaş) va fi în creştere (3600 m3/s).**

În aval de Porţile de Fier, debitele vor fi în creştere pe sectorul Gruia – Oltenița, staționare la Călărași și în scădere pe sectorul Cernavodă – Tulcea.

**2.** **Situația meteorologică în intervalul 20.05.2020, ora 09.00 – 21.05.2020, ora 06.00**

**A.N.M.** – Administraţia Naţională de Meteorologie a emis o **Actualizare de Avertizare Meteorologică**, valabilă în intervalul 20.05.2020, ora 09:00 – 21.05.2020, ora 06:00, vizând **instabilitate atmosferică accentuată, ploi abundente**, Cod Galben şi Portocaliu, după cum urmează:

**Mesaj 1:** **Cod Galben,** în intervalul 20 mai 2020, ora 09:00 – 21 mai 2020, ora 06:00, instabilitate atmosferică temporar accentuată, cantități de apă însemnate, în intervalul menționat, în Oltenia, Banat, Muntenia, Dobrogea și în cea mai mare parte a Transilvaniei și Moldovei vor fi perioade cu instabilitate atmosferică accentuată ce se va manifesta prin frecvente descărcări electrice, vijelii, intensificări ale vântului cu viteze în general de 60...70 km/h, grindină și averse torențiale.

În intervale scurte de timp sau prin acumulare, se vor înregistra cantități apă ce vor depăși 25...30 l/mp și izolat 40...50 l/mp***.***

**Cod Portocaliu,** în intervalul 20 mai 2020, ora 13:00 – 21 mai 2020, ora 06:00, vizând **instabilitate atmosferică accentuată, ploi abundente,** în intervalul menționat, în Oltenia, local în Muntenia, în sudul Banatului și în zona Carpaților Meridionali. Vor fi vijelii, grindină, descărcări electrice și va ploua torențial, astfel încât, în intervale scurte de timp sau prin acumulare, se vor înregistra cantități apă ce vor depăși 40...50 l/mp și izolat 60...70 l/mp.

**Mesaj 2:** Informare meteorologică, în intervalul **21 mai 2020, ora 06:00 – 21 mai 2020, ora 23:00, vizând manifestări de instabilitate atmosferică; î**n intervalul menționat, în sudul, centrul și sud-estul țării, precum și în zonele montane vor fi perioade în care instabilitatea atmosferică va fi accentuată. Aceasta se va manifesta prin averse ce vor avea și caracter torențial, descărcări electrice, intensificări de scurtă durată ale vântului și izolat grindină.

În intervale scurte de timp sau prin acumulare, cantitățile de apă vor depăși 15...25 l/mp.

***În funcție de evoluția și intensitatea fenomenelor, Administraţia Naţională de Meteorologie va actualiza prezentul mesaj.***

Această Actualizare de Avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

***-*** *Alba, Bacău, Braşov, Brăila, Buzău, Călăraşi, Cluj, Constanţa, Covasna, Galaţi, Harghita, Hunedoara, Ialomiţa, Ilfov, Mureş, Neamţ, Sibiu, Timiş, Tulcea, Vaslui, Vrancea şi Municipiul Bucureşti (22 prefecturi) – Cod Galben*

***-*** *Alba, Argeş, Braşov, Caraş-Severin, Dâmboviţa, Dolj, Giurgiu, Hunedoara, Gorj, Mehedinţi, Olt, Prahova, Sibiu, Teleorman şi Vâlcea (15 Prefecturi) Cod Portocaliu.*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 prefecturi) – Informare Meteo.*

**ÎN ŢARĂ**

**Vremea a fost, în general, instabilă** și s-a răcit față de ziua precedentă în majoritatea regiunilor, devenind rece pentru această dată - local chiar deosebit de rece - în jumătatea nordică a țării. Au fost averse, ziua, în Banat, Crișana, Transilvania, cea mai mare parte a Maramureșului, Moldovei și Olteniei, precum și în jumătatea de nord a Munteniei, iar noaptea și în sudul Munteniei și, local, în Dobrogea. Îndeosebi în Carpații Meridionali, Podișul Getic și Subcarpații Getici, ploile au avut caracter torențial, iar cantitățile de apă căzute în intervale scurte de timp sau acumulate au fost de până la 78,2 l/mp la munte (Horezu, jud. Vâlcea) și 75,6 l/mp la Târgu-Jiu (jud. Gorj). În jumătatea de sud a țării au fost frecvente descărcări electrice, vântul a prezentat intensificări, cu viteze de până la 83 km/h la munte (Vf. Omu) și 79 km/h în Dobrogea (Mahmudia), iar în Câmpia Română, izolat, s-au semnalat vijelii (Turcinești - jud. Gorj, Slobozia - jud. Ialomița). Intensificări trecătoare ale vântului au fost, izolat, asociate averselor și în celelalte regiuni. S-au consemnat căderi de grindină de mici și medii dimensiuni, conform datelor de observație colectate de la stațiile meteorologice și hidrologice, pe raza județelor Mehedinți, Gorj, Dolj, Vâlcea, Argeș, Dâmbovița, Teleorman, precum și în Carpații Meridionali (Sinaia 1500m și Fundata), iar din surse externe și pe raza județului Olt. Temperaturile maxime s-au încadrat între 13 grade la Târgu Neamț și 31 de grade la Medgidia, iar la ora 06.00 se înregistrau valori termice cuprinse între 4 grade la Sighetu Marmației și Târgu Lăpuș și 15 grade la Constanța-dig.

**Observații:** *De ieri dimineață de la ora 06.00 a fost în vigoare 1 avertizare cod portocaliu emisă de CNPM pentru Muntenia.*

**LA BUCUREŞTI**

**Vremea a devenit normală termic** pentru această dată, iar în cursul nopții - și instabilă. Cerul a fost variabil ziua, când doar cu totul izolat și trecător a plouat slab și s-au semnalat descărcări electrice în nordul orașului. Spre seară și noaptea înnorările au fost tot mai accentuate, au căzut averse moderate cantitativ și s-au semnalat descărcări electrice. Vântul a avut intensificări susținute, cu rafale de până la 61 km/h. Temperatura maximă, în ușoară scădere față de ziua precedentă, a fost de 27 de grade la Filaret, 26 de grade Afumați și 25 de grade la Băneasa, iar la ora 06.00 se înregistrau 11 grade la toate stațiile meteorologice.

**3. Prognoza meteorologică în intervalul 21.05.2020, ora 09.00 – 22.05.2020, ora 09.00**

**ÎN ŢARĂ**

**Vremea va deveni rece** pentru această dată. Înnorările vor persista la munte și în sudul, sud-estul și centrul țării unde, mai ales ziua, se vor semnala averse, local moderate cantitativ, însoțite și de descărcări electrice. În restul teritoriului, cerul va fi doar temporar noros și pe arii restrânse va ploua slab. Noaptea, în zona montană înaltă, vor fi precipitații mixte. Vântul va avea unele intensificări în prima parte a intervalului la munte, precum și în regiunile estice, sud-estice şi vestice. Temperaturile maxime se vor încadra între 13 grade pe litoral și în depresiuni și 23 de grade în regiunile vestice, iar cele minime vor fi cuprinse între 0...1 grad în depresiuni, unde vor fi condiții de brumă și 12 grade pe litoral.

**LA BUCUREŞTI**

**Vremea se va răci** accentuat față de ziua precedentă, astfel încât temperatura maximă se va situa în jurul valorii de 17 grade. Cerul va avea înnorări și temporar, mai ales în prima parte a zilei, va mai ploua. Vântul va sufla moderat și cu unele intensificări. Temperatura minimă va fi de 7...9 grade.

**4. Buletin nivometeorologic pentru perioada 18.05.2020-22.05.2020, ora 21.00, pentru toate masivele, pentru altitudini mai mari de 2000m**

**Evoluția vremii în intervalul 17.05.2020, ora 15.00 – 20.05.2020, ora 15.00:**

Vremea a fost caldă. Trecător a plouat slab. Vântul a prezentat intensificări mai ales pe creste. Stratul de zăpadă a continuat să scadă accelerat. Zăpada care mai persistă pe firul văilor este puternic tasată şi umezită. La stațiile meteorologice se mai înregistrează strat de zăpadă doar la Bâlea-Lac, unde măsura 48 cm, la ora 15:00.

**Prognoza vremii în intervalul 20.05.2020, ora 21.00 – 23.05.2020, ora 21.00:**

Vremea va fi, în general, instabilă. Cerul va prezenta înnorări temporar accentuate şi se vor semnala ploi cu caracter de aversă, ce vor fi însoţite şi de descărcări electrice și izolat de grindină. După data de 21 mai, vremea se va răci, iar trecător precipitațiile vor fi mixte în zonele înalte din Carpații Meridionali și Orientali. Cantitățile de apă cumulate vor fi local însemnate. Vântul va sufla moderat, cu intensificări locale. Se va semnala temporar ceaţă.

**Stabilitatea şi evoluţia stratului de zăpadă:**

Zăpada va continua să se topească, stratul devenind discontinuu în majoritatea zonelor. Cu totul izolat, din zonele adăpostite unde au rămas depozite mai mari de zăpadă, se mai pot desprinde bulgări sau bucăţi de zăpadă umedă.

**Restul masivelor:** Topire accelerată a zăpezii.

**Notă: RISC MARE –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***

**2.1. Pe fluviul Dunărea**

**GNM CJ Mehedinţi şi APM Mehedinţi** informează despre **apariţia unor pete discontinue de produse petroliere (irizații, peliculă), pe direcția km. fluviatil. 934-935, pe fluviul Dunărea, din zona Drobeta-Turnu Severin, jud. Mehedinţi, cu o lățime de aproximativ 500m și o lungime de aproximativ 7Km, în data de 20.05.2020, ora 10:00, fiind observate de** patrula Poliției de Frontieră din cadrul S.P.F. Drobeta Turnu Severin aflată în misiune. Imediat reprezentanții GNM CJ Mehedinti, APM Mehedinți și echipe ale SGA Mehedinți au verificat zona barajului Porțile de Fier I până în dreptul Șantierului Naval SC Severnav SA (zona de la km fl. 934 ( S.C. Severnav SA) – 943 (Baraj PF I), atât de pe mal cât şi din şalupa pusă la dispoziţie de Poliţia de Frontieră, în care se găseau reprezentanți ai Poliției de Frontieră şi Comisarul Șef al CJ Mehedinți. A fost identificată peliculă de hidrocarburi (pete discontinui) pe o lungime de 7 Km, pata fiind dispersată datorită curenților din zonă.

Au fost luate măsuri imediate de personalul SHEN – Porțile de Fier I, care a intervenit cu material absorbant în zona barajului. Angajații SGA Mehedinţi (Formaţia de măsuratori Aurora 8) au intervenit, au prelevat probe și au acționat în vederea diminuării și izolării petei de hidrocarburi, cu Spilsorb în zona Portului commercial. În urma verificărilor efectuate, nu au fost depistate indicii din care să fie identificată sursa de poluare. Din informarea primită de la SGA Mehedinți se presupune că petele discontinue de produse petroliere (irizații, peliculă), provin cel mai probabil din spălarile de mal și implicit antrenarea acestora în apele fl. Dunărea, ca urmare a precipitațiilor căzute în noaptea de 19 – 20.05.2020. Se va reveni cu informații noi în momentul în care primim rezultatul analizelor prelevate de SGA Mehedinți.

**2.2.Pe râurile interioare**

**ABA Crişuri-Oradea** informează **despre o mortalitate piscicolă, circa 7kg, pe cursul de apă Crişul Băiţa, aval şi amonte de SH Stei, jud. Bihor, observată în data de 20.05.2020, ora 08:15**, din cauze încă necunoscute. S-au recoltat 3 probe de apă. S-a îndepărtat mortalitatea piscicolă. Se va reveni.

**ABA Mureş** revine cu informaţii suplimentare referitoare la sesizarea primită la S.G.A. Alba, de la administratorul SC Delta Plus SRL Sebes, în ziua de 19.05.2020, la ora 12:00, privind modificarea aspectului apei pârâului Daia (culoare alb-lăptoasă, miros puternic de canal), afluent de dreapta al râului Secaș, în zona localității Daia Română, județul Alba.

La fața locului s-au deplasat reprezentanții S.G.A. Alba pentru investigații și pentru prelevare de probe de apă.

Cu prilejul verificării din 19.05.2020 s-a constata :

- nu sunt vizibile scurgeri din rețeaua de canalizare și nu sunt probleme la stațiile de pompare ale sistemului de canalizare a localității.

- aspectul tulbure, lăptos se amplifica treptat, pe măsură ce apa trece prin intravilan.

- debitul pe cele două cursuri de apă este foarte scăzut.

S-au recoltat trei probe de apă care au fost analizate in LCA Alba.

Din analiza rezultatelor, consemnate în buletinele de analiză, se observă valori crescute ale indicatorilor Amoniu- 28,5 mgN/l; CCO-Cr -489 mg/l; materii în suspensie -146 mg/l și detergenți -1,7 mgMBAS/l, accentuate după confluenţa râului Daia cu pârâul valea Bisericii.

Se va continua investigarea cauzelor evenimentului de calitate.

Rezultatul Analizelor**:**

**Analize efectuate în L.C.A. Alba Iulia pentru probele prelevate în 19.05.2020**

|  |  |  |  |  |
| --- | --- | --- | --- | --- |
| Nr.  crt | Denumire sectiune prelevare  data/ora prelevarii/ **indicatori analizati** | Râul Daia, amonte S.E.(dezafectată) zona fantana  **ora 1115** | Raul Daia, aval S.E.(dezafectata) punte pietonala, aval cfl. V. Bisericii  **ora 1130** | Râul Daia, aval sat, pod auto  **ora 1145** |
| 1 | pH(temp.de masurareoC) | 7.6 (tmas-21,3OC) | 7,5 (tmas-22.5OC) | 7,5 (tmas-20.9OC) |
| 2 | Amoniu  mg N /L | **10,6**  mg N /L | **28,5**  mg N /L | **23,6**  mg N /L |
| 3 | CCO-Cr  mg/L | 83  mg/L | **489**  mg/L | **203**  mg/L |
| 4 | O2  mg/L | 2,62  mg/L | 1,05  mg/L | 3,09  mg/L |
| 5 | Saturatie O2**\***  **%** | 27,27  % | 11,17  % | 32,88  % |
| 6 | Reziduu filtrabil (105oC)  mg/L | 1648  mg/L | 2124  mg/L | 2168  mg/L |
| 7 | Materii în suspensie  mg/L | 46  mg/L | **146**  mg/L | **88**  mg/L |
| 8 | Detergenti  mgMBAS/L | **0,713**  mgMBAS/L | **1,70**  mgMBAS/L | **0,852**  mgMBAS/L |

Notă: limitele maxime admise conf. HG 188/2002 (NTPA001), pH 6.5 – 8.5, Amoniu 3 mg NH4+/l, CCO-Cr 125 mg/l, Fosfor total (P) 5,0 mg/l; Materii în suspensie 60,0 mg/l; Detergenţi mgMBAS/l 0,5 mg/l.

Notă : bold depăşiri faţă de limitele maxime admise conf. HG 188/2002 (NTPA001).

**ABA Mureş** informează că **în ziua de 20.05.2020, ora 10:45, capacitatea Staţiei de Epurare Mun. Deva, jud. Hunedoara, din cauza debitelor mărite colectate în reţeaua de canalizare, ca urmare a creşterii debitelor de apă pluvială datorită precipitaţiilor înregistrate în ultimele ore, operatorul ApaProd Deva a luat decizia ca apa uzată care nu poate fi prelucrată de staţie, va fi evacuată direct în râul Mureş**. Laora 13:30, a fost reluată funcționarea normală a Stației de Epurare Ape Uzate Deva.

**ABA Mureş,** informează că **la data de 21.05.2020, ora 07:00, a încetat evacuarea directă la Staţia de Epurare: Alba Iulia, jud. Alba, aparţinând operatorului SC APA CTTA Sucursala Alba Iulia.**

**A.B.A. Mureș** revine cu informaţii suplimentare referitoare la poluarea accidentală din data de 17.05.2020, în jurul orei 19:30, a pârâului Feernic (afluent de dreapta al râului Târnava Mare) între satele Bisericani și Morăreni din comuna Lupeni, jud. Harghita. Fenomenul s-a manifestat printr-o culoare maro a apei, un miros specific apelor uzate fecaloid-menajere și prezența unei spume albicioase. Nu a fost observată mortalitate piscicolă. La fața locului s-a deplasat pentru investigații personalul Sistemului Hidrotehnic Sighișoara, care a prelevat 3 probe de apă, primele două din pârâul Feernic, de la 25 m în amonte și de la 30 m în aval de emisarul stației de epurare a comunei Lupeni din zona satului Morăreni, iar a treia din conducta de la emisarul stației de epurare.

În urma verificărilor din teren, s-a confirmat evenimentul de poluare sesizat, constatându-se că din cadrul staţiei de epurare a SC Goscom Lupeni SRL, amplasată în aval de localitatea Morăreni, comuna Lupeni,jud. Harghita, s-a evacuat prin intermediul unei conducte PVC, cu diametrul de 150 mm, ape uzate de culoare albicioasă, în pr. Feernic, între localităţile Bisericani şi Morăreni;

- În urma efectuării analizelor preliminare pe probele recoltate la data de 17.05.2020, la proba de apa uzată se constată depăşirea limitelor stabilite prin aut.g.a.nr.150/2017, la următorii indicatori: materii în suspensie şi CCO-Cr;

- În secţiunea pârâului Feernic, aval 30 m de evacuarea din SE ape uzate SC Goscom Lupeni SRL (proba nr.2), se constată uşoare depăşiri, comparativ cu secţiunea amonte SE (proba nr.1), la indicatorii: materii în suspensii, reziduu fix, CCO-CR şi amoniu;

Tab: Rezultatul analizelor preliminare pentru probele de apă recoltate în data de 17.05.2020:

|  |  |  |  |  |  |
| --- | --- | --- | --- | --- | --- |
| Indicatorul de calitate | U.M. |  | Apă de suprafata,  pr Feernic ,  aval cca. 30 m  de conducta de evacuare a stației de epurare a SC Goscom Lupeni SRL  proba nr. 2 |  |  |
| Apă de suprafață pr. Feernic, (amonte aprox. 25 m de efluentul stației de epurare a SC Goscom Lupeni SRL  proba nr.1 | Apă uzată  efluent stația de epurare SC Goscom Lupeni SRL  proba nr.3 | Limite admise pentru apa uzata epurata, evacuata in pr.Feernic de catre S.C. GOSCOM LUPENI SRL, conform Aut.nr.150/2017 |
| ora recoltării |  | 21:10 | 21:15 | 21:25 |  |
| pH | Unit.pH | 7,7  (21,5 ºC) | 7,6  (21,0 ºC) | 7,5  (21,6 ºC) | 6,5-8,5 |
| Materii in suspensie | mg/l | < LOQ (5.0) | 20,0 | **162** | 150 |
| Reziduu fix | mg/l | 244 | 248 | 700 | 2000 |
| CCO-Cr | mg/lO2 | <10 | 14,4 | **483** | 250 |
| CBO5 | mg/lO2 | In lucru | In lucru | In lucru | 150 |
| Amoniu | mg/l N; mg/l NH4+ | 0,139 / 1,179 | 0,150 / 0,193 | 17,88 / 22,9 | 30 |

**Notă: limitele maxime admise conf. HG 188/2002 (NTPA001), pH 6.5 – 8.5, Amoniu 3 mg NH4+/l, CCO-Cr 125 mg/l, Materii în suspensie 60,0 mg/l; bold depăşiri faţă de limitele maxime admise.**

**2.3.Pe Marea Neagră**

**GNM CJ Constanţa** informează telefonic că, **la data de 20.05.2020, a fost anunţată o poluare cu hidrocarburi în Dana 20 Port Constanţa, jud Constanţa**. Echipa de permanenţă a GNM CJ Constanţa s-a deplasat în Portul Constanţa pentru verificari. **S-a constatat că în acvatoriul din colţul danelor 19/20 din Portul Constanţa s-a acumulat o pată de produs petrolier pe o suprafaţă de cca.10mp, iar de-a lungul danei 20 pe cca.50-70 m, cu lăţimea de 0,50m**. S-a intervenit cu nava Depol a CN APM SA pentru colectarea produsului de pe suprafaţa apei. Reprezentanţii ANR fac verificări la navele aflate la operare în zonă.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează** că, din rezultatele analizelor efectuate la data de 19.05.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Constanța** revine cu informaţii suplimentare referitoare la **incendiul de gunoi menajer în localitatea Ciocârlia, județul Constanța, din 19.05.2020, ora 16:25**. La inspecţia din teren s-a constatat că au fost incendiate deşeuri pe un teren de 800-900mp, depozitate pe un teren situat la marginea satului Ciocârlia. S-a intervenit cu echipa de pompieri a I.S.U. Constanța pentru stingerea incendiului. La faţa locului a fost prezent şi Primarul comunei Ciocârlia.

**APM Teleorman** revine cu informaţii suplimentare referitoare la **sesizarea unor cetățeni la numărul unic de urgență 112, în ziua de 19.05.2020, la ora 23:40,** privind prezența unor substanțe necunoscute cu miros persistent, în zona de sud-est a municipiului Alexandria, județul Teleorman, reprezentanții I.S.U. Teleorman și A.P.M. Teleorman s-au deplasat pe teren pentru identificarea substanțelor, intervenție și prelevări de probe.

**S-au recoltat probe medii de 30 de minute pentru SO2, NO2, NO, CH4, NH3, HCHO, CO. Nu au fost depăşite valorile limite ale poluanţilor analizaţi. S-au evacuat circa 80 de locatari din bl. 706, dar nu era miros de gaze. Nu au existat victime Covid19, izolate la domiciliu din zonele afectate.**

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19-20.05.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT